Jarl av March

Jarl av March er en skotsk og engelsk adelstittel som har blitt opprettet flere ganger. Navnet på tittelen kommer fra marches, som betyr «grense», det vil si grensen mellom England og enten Skottland eller Wales. Den innebar først en maktposisjon i et av disse grenseområdene, men ble etterhvert en ærestittel uten noen spesiell makt knyttet til seg.

Den skotske tittelen

Jarlene av March ved den skotske grensen nedstammet fra Crinan, hvis sønn Maldred giftet seg med Algitha, datter av Ughtred, jarl av Northumberland og Elgiva, som var datter av Ethelred den rådville. Maldreds sønn Gospatric (eller Cospatrick) ble utnevnt til jarl av Northumberland av Vilhelm Erobreren. Da han etter kort tid ble fratatt tittelen flyktet han til Skottland, hvor han ble tatt imot av Malcolm III av Skottland, som gav ham Dunbar og omegn. Det var først den åttende jarl av Dunbar som begynte å bruke tittelen jarl av March. Den siste av hans etterkommere fra den ellevte jarlen av Dunbar og fjerde av March, som ble henrettet etter falske anklager om høyforræderi. Titler og eiendom ble inndratt av kronen. 

Den andre opprettelsen, i 1455, var for Alexander Stewart, 1. hertug av Albany. Da hans etterfølger John Stewart døde uten arvinger, døde tittelen ut med ham. Den ble gjenopprettet for Robert Stuart, men også han døde uten arvinger. 

Den siste skotske opprettelsen var i 1697, for William Douglas, en yngre sønn av William Douglas, 1. jarl av Queensberry. Den tredje jarlen i denne opprettelsen, William Douglas, 4. hertug av Queensberry, var både hertug og marki av Queensberry og jarl av March. Etter hans død ble titlene igjen splittet opp. Jarledømmet gikk til Francis Wemyss Charteris Douglas, 8. jarl av Wemyss, og den skotske tittelen har siden dette vært en subsidiær tittel for jarlen av Wemyss. 

Skotske jarler

Første opprettelse

TittelinnehaverFødtTildeltDødAnnetPatrick Dunbar, 8. jarl av DunbarCa. 12421308Patrick Dunbar, 9. jarl av Dunbar128513081369George Dunbar, 10. jarl av Dunbar13691420George Dunbar, 11. jarl av Dunbar14201455Tittelen inndratt 1434

Andre opprettelse - 1455

TittelinnehaverFødtTildeltDødAnnetAlexander Stewart, 1. hertug av AlbanyCa. 145414551485John Stewart, 2. hertug av Albany148114851536

Tredje opprettelse - 1580

TittelinnehaverFødtTildeltDødAnnetRobert Stuart, 1. jarl av March15801586

Fjerde opprettelse - 1697

TittelinnehaverFødtTildeltDødAnnetWilliam Dougles, 1. jarl av MarchCa. 166516971705William Douglas, 2. jarl av MarchCa. 169617051731William Douglas, 4. hertug av Queensberry172517311810Francis Wemyss Charteris Douglas, 8. jarl av Wemyss177218101853

For senere skotske jarler av March, se jarl av Wemyss.

Den engelske tittelen

Jarlene av March ved den walisiske grensen nedstammet fra Roger Mortimer. Han mistet sin tittel i 1330 på grunn av høyforræderi, men atten år senere klarte hans etterkommer Roger Mortimer å få den tilbake. Slekten døde ut med den femte jarlen, og tittelen gikk til Richard Plantagenet, 3. hertug av York. De gikk så videre til hans sønn Edward, hertug av York, og da han ble kronet som Edvard IV ble tittelen underlagt kronen. 

I 1479 ble tittelen opprettet på nytt for Edward Plantagenet, hertug av Cornwall. Han ble kronet som Edvard V i 1483, og tittelen ble igjen underlagt kronen. Senere det åre ble Edvard avsatt og sperret inne i Tower of London, og ble aldri sett igjen. 

Tredje opprettelse var for Esmé Stewart, 3. hertug av Lennox. Med den sjette hertugen døde begge titler ut. 

Siste engelske opprettelse kom i 1675 for Charles Lennox, 1. hertug av Richmond og Lennox, og hans etterkommere har fortsatt jarletittelen som subsidiær tittel.

Engelske jarler

Første opprettelse - 1328

TittelinnehaverFødtTildeltDødAnnetRoger Mortimer, 1. jarl av March128713281330Henrettet, tittelen inndratt 1330Roger Mortimer, 2. jarl av March132813481360Tittelen tilbakeført 1348Edmund Mortimer, 3. jarl av March135113601381Roger Mortimer, 4. jarl av March137413811398Edmund Mortimer, 5. jarl av March139113981425Richard Plantagenet, 3. hertug av York141214251460Edward, hertug av York144214601483Kronet som Edvard IV i 1461

Andre opprettelse - 1479

TittelinnehaverFødtTildeltDødAnnetEdward, hertug av Cornwall147014791483?Kronet som Edvard V 1483

Tredje opprettelse - 1619

TittelinnehaverFødtTildeltDødAnnetEsmé Stewart, 3. hertug av Lennox157916191624James Stewart, 4. hertug av Lennox161216241655Esmé Stewart, 5. hertug av Lennox164916551660Charles Stewart, 6. hertug av Lennox163916601672

Fjerde opprettelse - 1675

Se hertug av Richmond og Lennox.

March
March